CELEX: 62020TN0010
Language: fi
Date: 2020-01-08 00:00:00
Title: asia T-10/20: Kanne 8.1.2020 – Italia v. komissio

2.3.2020   
            
            
               FI
            
            
               Euroopan unionin virallinen lehti
            
            
               C 68/58
            
         
      Kanne 8.1.2020 – Italia v. komissio
      (asia T-10/20)
      (2020/C 68/66)
      Oikeudenkäyntikieli: italia
      
         Asianosaiset
      
      
         Kantaja: Italian tasavalta (asiamiehet: G. Palmieri, avvocato dello Stato G. Rocchitta, avvocato dello Stato C. Gerardis ja avvocato dello Stato E. Feola)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 30.10.2019 annetun komission täytäntöönpanopäätöksen C(2019) 7815 siltä osin kuin tarkastuksissa AA/2016/012, AA/2016/003, AA/2016/015/IT, FV/2016/002/IT ja RD1/2016/803/IT suoritettiin Italian maksettavaksi jääviä oikaisuja
               
            
                  —
               
               
                  toissijaisesti kumoamaan kyseisen päätöksen siltä osin kuin varainhoitovuosien 2015 ja 2016 Agenzia per le Erogazioni in Agricolturan (AGEA) täsmälleen laskeman 64 860 193,65 euron suuruisen täsmällisen rahoituskorjauksen sijaan on tehty 143 924 279,14 euron suuruinen kiinteämääräinen rahoituskorjaus (tarkastukset AA/2016/012, AA/2016/003, AA/2016/015/IT)
               
            
                  —
               
               
                  joka tapauksessa velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Italia moittii kanteen kohteena olevaa päätöstä siltä osin kuin siinä on tehty Euroopan maatalouden tukirahaston (maataloustukirahasto) ja Euroopan maaseudun kehittämisen maatalousrahaston (maaseuturahasto) puitteissa sen maksettavaksi jääviä rahoitusoikaisuja.
      Kanne perustuu seuraaviin kanneperusteisiin:
      
                  a)
               
               
                  Kanneperusteet, jotka koskevat oikaisuja, jotka on suoritettu tarkastusten AA/2016/012, AA/2016/003 ja AA/2016/015/IT johdosta pinta-alaperusteisten tukien osalta
                  
                              1)
                           
                           
                              Yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1307/2013 (1) rikkominen 18.11.2014 annetussa ministerin asetuksessa olevan kansallisella tasolla vahvistetun pysyvän laitumen määritelmän vuoksi.
                           
                        
                              2)
                           
                           
                              Yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (2) 52 artiklan 2 kohdan rikkominen sekä Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta 11.3.2014 annetun komission delegoidun asetuksen (EU) N:o 907/2014 (3) 12 artiklan 2 ja 6 kohdan rikkominen suorittamalla kiinteämääräinen rahoituskorjaus, vaikka unionin talousarviolle aiheutuva tosiasiallinen riski on yksilöitävissä.
                           
                        
                              3)
                           
                           
                              SEUT 296 artiklan 2 kohdan ja Euroopan unionin perusoikeuskirjan 41 artiklan rikkominen käyttämällä yleislauseketta ”oikeasuhteisin ponnistuksin” kiinteämääräisen rahoituskorjauksen oikeuttamiseksi.
                           
                        
            
                  b)
               
               
                  Kanneperusteet, jotka koskevat oikaisuja, jotka on suoritettu tarkastuksen FV/2016/002/IT johdosta tuottajajärjestöjen ja toiminnallisten ohjelmien osalta.
                  
                              4)
                           
                           
                              Neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annetun komission täytäntöönpanoasetuksen (EU) N:o 543/2011 (4) 26, 27 ja 106 artiklan rikkominen ja maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1308/2013 (5) 155 artiklan rikkominen tuottajajärjestöjen arviointien tarkastusta ja pätevyyttä koskevien yksityiskohtaisten tietojen järjestelmällisen puuttumisen ja näiden järjestöjen hyväksymisen yhteydessä tehtävien tarkastusten puuttumisen vuoksi.
                           
                        
                              5)
                           
                           
                              Asetuksen (EU) N:o 543/2011 31 ja 106 artiklan rikkominen ja Euroopan parlamentin ja neuvoston asetusten (EU) N:o 1308/2013 sekä (EU) N:o 1306/2013 täydentämisestä muuttamalla hedelmä- ja vihannesalan sekä hedelmä- ja vihannesjalostealaa koskevaa komission täytäntöönpanoasetusta (EU) N:o 543/2011 11.3.2014 annetun komission delegoidun asetuksen (EU) N:o 499/2014 (6) rikkominen demokraattisen luonteen kriteeriä koskevan valvonnan puuttumisen vuoksi.
                           
                        
            
                  c)
               
               
                  Kanneperuste, joka koskee oikaisua, jotka on suoritettu maaseudun kehittämistoimia koskevan tarkastuksen RD1/2016/803/IT johdosta.
                  
                              6)
                           
                           
                              Väitettyjä sääntöjenvastaisuuksia julkisten sopimusten tekemisessä ei ollut kummassakaan kyseessä olevassa tapauksessa.
                           
                        
            
         (1)  EUVL 2013, L 347, s. 608.
      
         (2)  EUVL 2013, L 347, s. 549.
      
         (3)  EUVL 2014, L 255, s. 18.
      
         (4)  EUVL 2011, L 157, s. 1.
      
         (5)  EUVL 2013, L 347, s. 671.
      
         (6)  EUVL 2014, L 145, s. 5.